நிமிசா சஞ்சயன்

நிமிசா சஞ்சயன் (Nimisha Sajayan) என்பவர் ஓர் இந்திய நடிகை ஆவார். இவர் மராத்தி, ஆங்கிலம், மலையாளம், தமிழ் திரைப்படங்களில் நடித்து வருகிறார். திலீசு போத்தன் இயக்கிய தொண்டிமுதலும் ட்ரிக்சாச்சியும் திரைப்படத்தின் மூலம் திரையுலகில் அறிமுகமானார். ஒரு குப்ரசித்த பையன் மற்றும் சோல திரைப்படங்களில் நடித்ததற்காக 2018 ஆம் ஆண்டு சிறந்த நடிகைக்கான கேரள மாநில திரைப்பட விருதை வென்றார். இவர் இரண்டு பிலிம்பேர் விருதுகளையும் மூன்று தென்னிந்திய சர்வதேசத் திரைப்பட விருதுகளையும் பெற்றவர்.

 வாழ்க்கை 
கேரளாவின் கொல்லம் மாவட்டத்தைச் சேர்ந்த சஞ்சயனுக்கும் பிந்து சஞ்சயனுக்கும் நிமிசா மும்பையில் பிறந்தார். இவரது தாயாரின் பூர்வீகம் கொல்லம் மாவட்டத்திலுள்ள புனலூரில் உள்ளது. நிமிசா மும்பையில் உள்ள கார்மல் கான்வென்ட் பள்ளியில் பயின்றார். மும்பை கே. சே. சோமையா கல்லூரியில் பட்டம் பெற்றார்.

 தொழில் 
திலீசு போத்தன் இயக்கிய தொண்டிமுதலும் ட்ரிக்சாச்சியும் திரைப்படத்தின் மூலம் திரையுலகில் அறிமுகமானார். இதன் பின்பு பி. அசித் குமார் மற்றும் ராசீவ் ரவியின் 'ஈடா' திரைப்படத்தில் முக்கிய பாத்திரத்தில் நடித்தார். மதுபால் இயக்கிய ஒரு குப்ரசிதா பையன், சனல் குமார் சசிதரன் இயக்கிய சோல திரைப்படங்களுக்காக 2019 ஆம் ஆண்டிற்கான சிறந்த நடிகைக்கான 49வது கேரள மாநில திரைப்பட விருதை வென்றார். சோல திரைப்படம் பல சர்வதேச திரைப்பட விழாக்களில் திரையிடப்பட்டது.

2021 இல் இவர் தி கிரேட் இந்தியன் கிச்சனில் நடித்தார். திரைப்படமும் இவரது நடிப்பும் நல்ல வரவேற்பைப் பெற்றது. அதே ஆண்டு, அவர் நயாட்டு, மாலிக் ஆகிய திரைப்படங்களில் முக்கிய பாத்திரத்தில் நடித்தார். 2022 இல் அவர் ஒரு தேக்கன் தள்ளு கேஸ், இன்னாலே வாரே மற்றும் ஹெவன் ஆகிய திரைப்படங்களில் நடித்தார். ஏ. எல்.விஜய் இயக்கிய மிசன்: அத்தியாயம் 1  திரைப்படத்தின் மூலம் இவர் தமிழில் அறிமுகமானார், ஆனால் தமிழில் இவரது முதல் திரைப்பட வெளியீடு 2023 இல் வெளியான சித்தா.

 திரைப்படங்கள் 
ஆண்டுதலைப்புபாத்திரம்(ங்கள்)மொழிகுறிப்புகள்2017சி/ஒ சாய்ரா பானுஅங்கீகரிக்கப்படாத பாத்திரம்மலையாளம்தொண்டிமுதலும் ட்ரிக்சாச்சியும்சிறீஜா2018ஈடாஐசுவர்யாமாங்கல்யம் தந்துனானெனகிளாராஒரு குபிரசித்த பையன்ஹன்னா எலிசபெத்2019நல்பதியோன்னு (41)பாக்யசூயம்சோலசானுஸ்டாண்ட் அப்கீர்த்தி2021தி கிரேட் இந்தியன் கிச்சன்மனைவிஒன்லத்திகாநாயட்டுசுனிதாமாலிக்ரோசுலைன்2022இன்னாலே வாரேஅஞ்சலிஹெவன்பாதுகாப்பு மன்ற உறுப்பினர்சிறப்புத் தோற்றம் அவா அவாய்ஜோதிமராத்திஒரு தேக்கன் தள்ளு கேஸ்வசந்திமலையாளம்2023துரமுகம்உமானிபுட்பிரின்ட்சு அன் வாட்டர்மீராஇந்திய ஆங்கிலம்சித்தாசக்திதமிழ்ஜிகர்தண்டா டபுள்எக்ஸ்மலையரசிஅத்ரிஷ்ய ஜலகங்கள்மலையாளம்2024மிசன்: அத்தியாயம் 1நான்சி குரியன்தமிழ்

 குறும்படங்கள் 
ஆண்டுதலைப்புபங்குகுறிப்புகள்2017நேத்திரம்பலாத்காரத்தால் பாதிக்கப்பட்டவர்குறும்படம்2020கர் சேமனைவிஇந்தி குறும்படம்திரௌபதிஅம்மாபுகைப்படக் கதை

 மேற்கோள்கள் 

வெளி இணைப்புகள்

பகுப்பு:வாழும் மக்கள்
பகுப்பு:மலையாளத் திரைப்பட நடிகைகள்
பகுப்பு:1997 பிறப்புகள்